ilsp/mcqa_greek_asep huggingface dataset:
Ερώτηση: Η ελευθερία έκφρασης γνώμης ασκείται:
α. Από τους/τις Έλληνες/ίδες πολίτες
β. Από όσους/ες ευρίσκονται στην Ελληνική επικράτεια
γ. Από τους/τις Έλληνες/ίδες πολίτες και τους/τις Έλληνες/ίδες ομογενείς
δ. Από τους/τις κατόχους της κοινής Ευρωπαϊκής ιθαγένειας
Σωστή απάντηση: β. Από όσους/ες ευρίσκονται στην Ελληνική επικράτεια
Ερώτηση: Τα βασανιστήρια:
α. Επιτρέπονται για την αποτροπή τρομοκρατικής επίθεσης
β. Δεν επιτρέπονται σε καμία περίπτωση
γ. Επιτρέπονται με νόμο που ψηφίζει η Βουλή με τα 3/5 των μελών της
δ. Επιτρέπονται για την προστασία της εδαφικής ακεραιότητας της χώρας
Σωστή απάντηση: β. Δεν επιτρέπονται σε καμία περίπτωση
Ερώτηση: Το δικαίωμα επιλογής επαγγέλματος:
α. Αποτελεί έκφραση της ελευθερίας συμμετοχής στην κοινωνική ζωή της Χώρας
β. Δεν αποτελεί έκφραση της ελευθερίας συμμετοχής στην οικονομική ζωή της Χώρας
γ. Δεν αποτελεί δικαίωμα
δ. Είναι ειδική μορφή της οικονομικής ελευθερίας
Σωστή απάντηση: δ. Είναι ειδική μορφή της οικονομικής ελευθερίας
Ερώτηση: Η ελευθερία ανάπτυξης της προσωπικότητας (άρ. 5 παρ. 1 Συντ.) ασκείται:
α. Μόνο από τους/τις Έλληνες/ίδες πολίτες
β. Από τους/τις Έλληνες/ίδες πολίτες, τους/τις Ευρωπαίους/ες πολίτες, τους/τις αλλοδαπούς/ές και τους/τις ανιθαγενείς
γ. Μόνο από τους/τις Έλληνες/ίδες και Ευρωπαίους/ες πολίτες
δ. Μόνο από τους/τις Έλληνες/ίδες πολίτες και τους/τις ομογενείς
Σωστή απάντηση: β. Από τους/τις Έλληνες/ίδες πολίτες, τους/τις Ευρωπαίους/ες πολίτες, τους/τις αλλοδαπούς/ές και τους/τις ανιθαγενείς
Ερώτηση: Κατοικία κατά την έννοια του άρ. 9 Συντ. αποτελεί:
α. Κάθε χώρος που ο άνθρωπος ορίζει ως χώρο διαβιώσεως και εργασίας
β. Κάθε χώρος που ο άνθρωπος ορίζει ως χώρο διαβιώσεως μόνο
γ. Κάθε χώρος που ο άνθρωπος ορίζει ως χώρο εργασίας μόνο
δ. Κάθε χώρος που ο άνθρωπος διαμένει έστω και για λίγες ώρες όπως το δωμάτιο ξενοδοχείου
Σωστή απάντηση: δ. Κάθε χώρος που ο άνθρωπος διαμένει έστω και για λίγες ώρες όπως το δωμάτιο ξενοδοχείου
Ερώτηση: Η ευθανασία:
α. Είναι συλλογικό δικαίωμα
β. Είναι κοινωνικό δικαίωμα
γ. Δεν αναγνωρίζεται στο ελληνικό δίκαιο
δ. Κατοχυρώνεται στο Σύνταγμα
Σωστή απάντηση: γ. Δεν αναγνωρίζεται στο ελληνικό δίκαιο
Ερώτηση: Η αξία του ανθρώπου είναι:
α. Υποκειμενικό συνταγματικό δικαίωμα
β. Αντικειμενική συνταγματική αρχή
γ. Νομοθετικός κανόνας
δ. Πολιτικό δικαίωμα
Σωστή απάντηση: β. Αντικειμενική συνταγματική αρχή
Ερώτηση: Το δικαίωμα στο εκλέγειν και το εκλέγεσθαι είναι:
α. Ατομικό δικαίωμα
β. Πολιτικό δικαίωμα
γ. Συλλογικό δικαίωμα
δ. Κοινωνικό δικαίωμα
Σωστή απάντηση: β. Πολιτικό δικαίωμα
Ερώτηση: Η ελεύθερη ανάπτυξη της προσωπικότητας:
α. Εμπεριέχει τη σεξουαλική ελευθερία
β. Δεν εξαρτάται από τα χρηστά ήθη
γ. Είναι συλλογικό δικαίωμα
δ. Δεν περιορίζεται
Σωστή απάντηση: α. Εμπεριέχει τη σεξουαλική ελευθερία
Ερώτηση: Σύμφωνα με το άρθρο 120 του Συντάγματος, το δικαίωμα αντίστασης ασκείται σε περιπτώσεις:
α. Κατάλυσης του Συντάγματος
β. Αναθεώρησης του Συντάγματος
γ. Αντισυνταγματικότητας ενός νόμου
δ. Περιορισμού των ατομικών δικαιωμάτων
Σωστή απάντηση: α. Κατάλυσης του Συντάγματος
Ερώτηση: Ένας νόμος που παραβιάζει συνταγματικά δικαιώματα:
α. Μπορεί να κηρυχθεί ανίσχυρος έναντι πάντων από το Ανώτατο Ειδικό Δικαστήριο αν έχουν εκδοθεί αντίθετες αποφάσεις ως προς τη συνταγματικότητά του από ανώτατα δικαστήρια
β. Δεσμεύει κάθε δικαστήριο γιατί έχει θεσπιστεί με έγκυρο τρόπο
γ. Μπορεί να ακυρωθεί από κάθε δικαστήριο
δ. Μπορεί να ακυρωθεί μόνο από τα ανώτατα δικαστήρια
Σωστή απάντηση: α. Μπορεί να κηρυχθεί ανίσχυρος έναντι πάντων από το Ανώτατο Ειδικό Δικαστήριο αν έχουν εκδοθεί αντίθετες αποφάσεις ως προς τη συνταγματικότητά του από ανώτατα δικαστήρια
Ερώτηση: Η λαϊκή κυριαρχία, στο πολίτευμά μας, είναι:
α. Άγραφη αρχή
β. Θεμελιώδης συνταγματική αρχή
γ. Κατώτερη από την εθνική κυριαρχία
δ. Πάνω από το Σύνταγμα
Σωστή απάντηση: β. Θεμελιώδης συνταγματική αρχή
Ερώτηση: Η αίτηση θεραπείας:
α. Είναι συνταγματικά κατοχυρωμένη στο δικαίωμα αναφοράς
β. Μπορεί να ασκηθεί, εφόσον προβλέπεται στον νόμο
γ. Δεν δημιουργεί υποχρέωση της διοίκησης να απαντήσει
δ. Καμία από τις λοιπές απαντήσεις
Σωστή απάντηση: α. Είναι συνταγματικά κατοχυρωμένη στο δικαίωμα αναφοράς
Ερώτηση: Απαγορεύεται η μεταβολή του προορισμού των δασών:
α. Εκτός εάν εξυπηρετείται υπέρτερο δημόσιο συμφέρον
β. Χωρίς αποζημίωση
γ. Χωρίς νόμο ψηφισμένο από τα 3/5 των μελών της Βουλής
δ. Χωρίς να ιδρυθεί κέντρο περίθαλψης της άγριας ζωής
Σωστή απάντηση: α. Εκτός εάν εξυπηρετείται υπέρτερο  δημόσιο συμφέρον
Ερώτηση: Δικαίωμα του εκλέγεσθαι στο βουλευτικό αξίωμα έχουν Έλληνες/ίδες πολίτες με:
α. Ικανότητα εκλέγειν άνω των 25 ετών
β. Ικανότητα εκλέγειν άνω των 35 ετών
γ. Ικανότητα εκλέγειν άνω των 21 ετών
δ. Ικανότητα εκλέγειν που δεν έχουν καταδικαστεί ποινικά για οποιοδήποτε αδίκημα
Σωστή απάντηση: α. Ικανότητα εκλέγειν άνω των 25 ετών
Ερώτηση: Οι δημόσιοι υπάλληλοι μπορούν να εκφράζουν τις πεποιθήσεις τους υπέρ ή κατά πολιτικού κόμματος;
α. Απαγορεύεται απολύτως
β. Μόνο κατά την άσκηση των καθηκόντων τους
γ. Μόνο εκτός της άσκησης των καθηκόντων τους
δ. Μπορούν άνευ περιορισμού
Σωστή απάντηση: γ. Μόνο εκτός της άσκησης των καθηκόντων τους
Ερώτηση: ΔΕΝ επιτρέπεται η αναγκαστική απαλλοτρίωση ακινήτων:
α. Που συνιστούν την πρώτη κατοικία
β. Που ανήκουν σε άτομα της τρίτης ηλικίας
γ. Χωρίς αποζημίωση
δ. Που ανήκουν σε ευάλωτες πληθυσμιακές ομάδες
Σωστή απάντηση: γ. Χωρίς αποζημίωση
Ερώτηση: Η αναδρομική κατάργηση του επιδόματος τέκνων των δημοσίων υπαλλήλων σε ποια θεμελιώδη αρχή του διοικητικού δικαίου είναι δυνατόν να προσκρούσει;
α. Στην αρχή της υπεροχής και της προστασίας του δημόσιου συμφέροντος
β. Στην αρχή της αξιοκρατίας
γ. Στην αρχή της αμεροληψίας των οργάνων της δημόσιας διοίκησης
δ. Στην αρχή της δικαιολογημένης εμπιστοσύνης του/της διοικούμενου/ης
Σωστή απάντηση: δ. Στην αρχή της δικαιολογημένης εμπιστοσύνης του/της διοικούμενου/ης
Ερώτηση: Στους αποδέκτες των θεμελιωδών δικαιωμάτων:
α. Συγκαταλέγεται μόνο η νομοθετική εξουσία
β. Συγκαταλέγονται μόνο οι τρεις συντεταγμένες εξουσίες του κράτους (νομοθετική, εκτελεστική, δικαστική)
γ. Μπορούν να συγκαταλέγονται και οι ιδιώτες
δ. Συγκαταλέγονται μόνον οι ιδιώτες
Σωστή απάντηση: γ. Μπορούν να συγκαταλέγονται και οι ιδιώτες
Ερώτηση: Χαρακτηριστικό γνώρισμα του κοινοβουλευτικού συστήματος είναι:
α. Ότι η Κυβέρνηση οφείλει να απολαμβάνει την εμπιστοσύνη της Βουλής
β. Η απόλυτη διάκριση των λειτουργιών
γ. Ότι η Κυβέρνηση δεν απαιτείται να έχει την εμπιστοσύνη της Βουλής καθώς είναι ανεξάρτητη από αυτήν
δ. Ότι ο/η ΠτΔ εκλέγεται πάντα με αυξημένη πλειοψηφία από τη Βουλή
Σωστή απάντηση: α. Ότι η Κυβέρνηση οφείλει να απολαμβάνει την εμπιστοσύνη της Βουλής
Ερώτηση: Ποια είναι η ευθύνη του/της βουλευτή για την άποψη που εξέφρασε κατά την άσκηση των βουλευτικών του καθηκόντων;
α. Ο/Η βουλευτής δεν καταδιώκεται ούτε εξετάζεται με οποιονδήποτε τρόπο για γνώμη ή ψήφο που έδωσε κατά την άσκηση των βουλευτικών καθηκόντων
β. Ο/Η βουλευτής φέρει ποινική ευθύνη
γ. Ο/Η βουλευτής δεν καταδιώκεται ούτε εξετάζεται με οποιονδήποτε τρόπο για γνώμη ή ψήφο που έδωσε κατά την άσκηση των βουλευτικών καθηκόντων παρά μόνο για συκοφαντική δυσφήμηση, κατά τον νόμο, ύστερα από άδεια της Βουλής
δ. Ο/Η βουλευτής δεν έχει καμία ευθύνη
Σωστή απάντηση: γ. O/Η βουλευτής δεν καταδιώκεται ούτε εξετάζεται με οποιονδήποτε τρόπο για γνώμη ή ψήφο που έδωσε κατά την άσκηση των βουλευτικών καθηκόντων παρά μόνο για συκοφαντική δυσφήμηση, κατά τον νόμο, ύστερα από άδεια της Bουλής
Ερώτηση: Η αποκέντρωση στο Σύνταγμα του 1975:
α. Αποτελεί τη γενική αρχή που κατοχυρώνει την αυτονομία των οργανισμών τοπικής αυτοδιοίκησης
β. Είναι κατευθυντήρια αρχή με πολιτική και όχι νομική σημασία
γ. Ταυτίζεται απολύτως με την αρχή της επικουρικότητας στο Ευρωπαϊκό Δίκαιο
δ. Κατοχυρώνει τη συγκρότηση και λειτουργία περιφερειακών κρατικών οργάνων με γενική αποφασιστική αρμοδιότητα
Σωστή απάντηση: δ. Κατοχυρώνει τη συγκρότηση και λειτουργία περιφερειακών κρατικών οργάνων με γενική αποφασιστική αρμοδιότητα
Ερώτηση: Η κατανομή της εξουσίας σε εκτελεστική, νομοθετική και δικαστική ονομάζεται:
α. Νομοθετική εξουσιοδότηση
β. Αρχή της διάκρισης των λειτουργιών
γ. Διασταύρωση των λειτουργιών
δ. Λειτουργική διάχυση
Σωστή απάντηση: β. Αρχή της διάκρισης των λειτουργιών
Ερώτηση: Τα κωλύματα κατά το Σύνταγμα είναι ιδιότητες που ΔΕΝ επιτρέπουν:
α. Να ανακηρυχθεί κάποιος/α υποψήφιος/α βουλευτής
β. Να εκλεγεί κάποιος/α βουλευτής
γ. Να αναλάβει κάποιος/α υπουργικά καθήκοντα
δ. Να δώσει όρκο
Σωστή απάντηση: α. Να ανακηρυχθεί κάποιος/α υποψήφιος/α βουλευτής
Ερώτηση: Σε ποιες από τις παρακάτω περιπτώσεις ΔΕΝ απαιτείται να δοθεί ψήφος εμπιστοσύνης προς την Κυβέρνηση;
α. Κατά τον διορισμό νέου/ας πρωθυπουργού μετά από παραίτηση του/της προηγούμενου/ης
β. Κατά τον διορισμό νέου/ας πρωθυπουργού μετά τον θάνατο του/της προηγούμενου/ης
γ. Κατά τη μεταβολή της σύνθεσης της Κυβέρνησης από τον/την πρωθυπουργό
δ. Σε καμία από τις λοιπές περιπτώσεις
Σωστή απάντηση: γ. Κατά τη μεταβολή της σύνθεσης της Κυβέρνησης από τον/την πρωθυπουργό
Ερώτηση: Το ισχύον εκλογικό σύστημα είναι:
α. Η ενισχυμένη αναλογική
β. Το πλειοψηφικό
γ. Η καθαρή αναλογική
δ. Το πλειοψηφικό δύο γύρων
Σωστή απάντηση: α. Η ενισχυμένη αναλογική
Ερώτηση: Πώς γίνεται η νομοθέτηση όταν η χώρα έχει κηρυχθεί σε «κατάσταση πολιορκίας»;
α. Με δημοψήφισμα
β. Με πράξεις νομοθετικού περιεχομένου
γ. Με την κανονική νομοπαραγωγική διαδικασία
δ. Με υπουργικές αποφάσεις
Σωστή απάντηση: β. Με πράξεις νομοθετικού περιεχομένου
Ερώτηση: Τι σημαίνει σχετικώς αυστηρό Σύνταγμα;
α. Ότι οι διατάξεις του είναι πολύ αυστηρές
β. Ότι τροποποιείται δυσκολότερα απ' ό,τι ο νόμος
γ. Ότι δεν επιτρέπεται καμία τροποποίησή του
δ. Ότι επιτρέπεται η τροποποίησή του μόνο με δημοψήφισμα
Σωστή απάντηση: β. Ότι τροποποιείται δυσκολότερα απ’ ό,τι ο νόμος
Ερώτηση: Κάθε διερευνητική εντολή διαρκεί το μέγιστο:
α. Τρεις (3) ημέρες
β. Επτά (7) ημέρες
γ. Μία (1) ημέρα
δ. Όσο προσδιορίσει ο/η Πρόεδρος της Δημοκρατίας
Σωστή απάντηση: α. Τρεις (3) ημέρες
Ερώτηση: Σε περίπτωση που συντρέχει ασυμβίβαστη ιδιότητα στο πρόσωπό του/της, ο/η εκλεγείς/είσα βουλευτής οφείλει:
α. Να παραιτηθεί από την ασυμβίβαστη ιδιότητα εντός 8 ημερών αφότου η εκλογή του/της γίνει οριστική, άλλως εκπίπτει από το βουλευτικό αξίωμα
β. Να θέσει σε αναστολή την ασυμβίβαστη ιδιότητα αμέσως
γ. Να υποβάλει αίτηση στο Ανώτατο Ειδικό Δικαστήριο για τη διαπίστωση της ασυμβίβαστης ιδιότητας
δ. Να δηλώσει τη συνδρομή της ασυμβίβαστης ιδιότητας στον/στην Πρόεδρο της Βουλής
Σωστή απάντηση: α. Να παραιτηθεί από την ασυμβίβαστη ιδιότητα εντός 8 ημερών αφότου η εκλογή του/της γίνει οριστική, άλλως εκπίπτει από το βουλευτικό αξίωμα
Ερώτηση: Οι υπουργοί διώκονται για πράξεις σχετικές με τα καθήκοντά τους:
α. Από το Μεικτό Ορκωτό Δικαστήριο
β. Από το Ανώτατο Ειδικό Δικαστήριο
γ. Από το Συμβούλιο της Επικρατείας
δ. Από το Ειδικό Δικαστήριο
Σωστή απάντηση: δ. Από το Ειδικό Δικαστήριο
Ερώτηση: Η θητεία του/της Προέδρου της Δημοκρατίας είναι:
α. Πενταετής με δυνατότητα επανεκλογής για μία συνεχόμενη φορά
β. Εξαετής χωρίς δυνατότητα επανεκλογής
γ. Πενταετής με δυνατότητα επανεκλογής μία φορά
δ. Πενταετής με δυνατότητα επανεκλογής αλλά όχι για δεύτερη συνεχόμενη θητεία
Σωστή απάντηση: γ. Πενταετής με δυνατότητα επανεκλογής μία φορά
Ερώτηση: Ο/Η Πρόεδρος της Δημοκρατίας πριν τη συνταγματική αναθεώρηση του 1986 μπορούσε:
α. Να διορίζει πρωθυπουργό της αρεσκείας του/της
β. Να διενεργήσει δημοψήφισμα για κρίσιμο εθνικό θέμα
γ. Να προτείνει υπουργούς
δ. Να επιλέγει τους προέδρους των ανεξαρτήτων αρχών από λίστα υποψηφίων που ετοίμαζε η Βουλή
Σωστή απάντηση: β. Να διενεργήσει δημοψήφισμα για κρίσιμο εθνικό θέμα
Ερώτηση: Τα κανονιστικά διατάγματα:
α. Είναι πράξεις του/της Προέδρου της Δημοκρατίας
β. Είναι πράξεις της Κυβερνήσεως
γ. Εκδίδονται, όταν συνεδριάζει το Τμήμα διακοπής των εργασιών της Βουλής
δ. Δεν υπόκεινται σε δικαστικό έλεγχο
Σωστή απάντηση: α. Είναι πράξεις του/της Προέδρου της Δημοκρατίας
Ερώτηση: Ο τυπικός νόμος είναι:
α. Ο νόμος που αφορά διαδικαστικά ζητήματα
β. Ο Κανονισμός της Βουλής
γ. Ο αφηρημένος κανόνας δικαίου
δ. Ο νόμος που ψηφίζεται από τη Βουλή και εκδίδεται και δημοσιεύεται από τον/την Πρόεδρο της Δημοκρατίας
Σωστή απάντηση: δ. Ο νόμος που ψηφίζεται από τη Βουλή και εκδίδεται και δημοσιεύεται από τον/την Πρόεδρο της Δημοκρατίας
Ερώτηση: Ο λαός υπό τη στενή συνταγματική του έννοια είναι:
α. Όργανο του Κράτους
β. Μόνον όσοι/ες κατοικούν στην Ελλάδα
γ. Μόνον όσοι/ες είναι ορθόδοξοι στο θρήσκευμα
δ. Μόνον όσοι/ες έχουν ελληνική συνείδηση
Σωστή απάντηση: α. Όργανο του Κράτους
Ερώτηση: Το Σύνταγμα προβλέπει:
α. Δύο είδη δημοψηφισμάτων
β. Ένα είδος δημοψηφίσματος
γ. Δημοψήφισμα για την εκκίνηση της διαδικασίας αναθεώρησης του Συντάγματος
δ. Δημοψήφισμα μετά από λαϊκή πρωτοβουλία
Σωστή απάντηση: α. Δύο είδη δημοψηφισμάτων
Ερώτηση: Οι βουλευτικές εκλογές διεξάγονται ταυτόχρονα:
α. Σε όλη την επικράτεια
β. Στην Ελλάδα και στο εξωτερικό
γ. Με τις δημοτικές εκλογές
δ. Με τις ευρωεκλογές
Σωστή απάντηση: α. Σε όλη την επικράτεια
Ερώτηση: Οι διατάξεις του Συντάγματος:
α. Είναι όλες θεμελιώδεις
β. Είναι ισόκυρες
γ. Δεν ισχύουν σε περίπτωση έκτακτης ανάγκης
δ. Είναι όλες αμετάβλητες
Σωστή απάντηση: β. Είναι ισόκυρες
Ερώτηση: Δημοψήφισμα μπορεί να προκηρυχθεί:
α. Για την αναθεώρηση του Συντάγματος
β. Για ψηφισμένο νομοσχέδιο
γ. Με απόφαση του λαού
δ. Για την εκλογή του/της ΠτΔ
Σωστή απάντηση: β. Για ψηφισμένο νομοσχέδιο
Ερώτηση: Η υπηρεσιακή Κυβέρνηση:
α. Διενεργεί εκλογές
β. Επιλέγεται από τον/την Πρωθυπουργό
γ. Έχει ως Πρωθυπουργό τον/την Πρόεδρο του Συμβουλίου της Επικρατείας
δ. Δεν προβλέπεται συνταγματικά, αλλά μόνον εθιμικά
Σωστή απάντηση: α. Διενεργεί εκλογές
Ερώτηση: Ο/Η Πρόεδρος της Δημοκρατίας:
α. Έχει πενταετή θητεία
β. Εκλέγεται άμεσα από τον λαό
γ. Έχει μόνον εκτελεστικές αρμοδιότητες
δ. Διορίζει την ηγεσία των ανωτάτων δικαστηρίων
Σωστή απάντηση: α. Έχει πενταετή θητεία
Ερώτηση: Στην Προεδρευόμενη Κοινοβουλευτική Δημοκρατία:
α. Ο/Η Πρόεδρος της Δημοκρατίας έχει ισχυρό εκτελεστικό ρόλο
β. Η Κυβέρνηση εξαρτάται από την εμπιστοσύνη της Βουλής
γ. Ο/Η Πρωθυπουργός διορίζει την Κυβέρνησή του/της
δ. Ο/Η Πρόεδρος της Δημοκρατίας είναι και Πρόεδρος της Κυβέρνησης
Σωστή απάντηση: β. Η Κυβέρνηση εξαρτάται από την εμπιστοσύνη της Βουλής
Ερώτηση: Ο/Η Πρόεδρος της Δημοκρατίας:
α. Είναι εγγυητής του πολιτεύματος
β. Είναι ρυθμιστής του πολιτεύματος
γ. Εκλέγεται άμεσα από τον λαό
δ. Διαλύει τη Βουλή όταν κρίνει ότι η σύνθεσή της δεν ανταποκρίνεται στο λαϊκό αίσθημα
Σωστή απάντηση: β. Είναι ρυθμιστής του πολιτεύματος
Ερώτηση: Η ψήφος εμπιστοσύνης στην Κυβέρνηση:
α. Δίνεται μόνο μετά από τη διενέργεια εκλογών
β. Προϋποθέτει την απόλυτη πλειοψηφία του συνόλου των βουλευτών
γ. Δίνεται κάθε δύο χρόνια
δ. Είναι έκφανση της κοινοβουλευτικής αρχής
Σωστή απάντηση: δ. Είναι έκφανση της κοινοβουλευτικής αρχής
Ερώτηση: Το εκλογικό σύστημα της απλής αναλογικής:
α. Είναι αντισυνταγματικό
β. Είναι συνταγματικό
γ. Διευκολύνει τον σχηματισμό ισχυρών μονοκομματικών Κυβερνήσεων
δ. Δεν έχει εφαρμοστεί ποτέ στην Ελλάδα
Σωστή απάντηση: β. Είναι συνταγματικό
Ερώτηση: Στην αναθεώρηση του 2008:
α. Καταργήθηκε το γενικό επαγγελματικό ασυμβίβαστο των βουλευτών
β. Κατοχυρώθηκαν συνταγματικά οι ανεξάρτητες αρχές
γ. Καταργήθηκαν οι «υπερεξουσίες» του/της Προέδρου της Δημοκρατίας
δ. Κατοχυρώθηκε η λαϊκή νομοθετική πρωτοβουλία
Σωστή απάντηση: α. Καταργήθηκε το γενικό επαγγελματικό ασυμβίβαστο των βουλευτών
Ερώτηση: Η αναθεώρηση του 2001:
α. Ήταν η πιο εκτενής από όλες τις αναθεωρήσεις του Συντάγματος του 1975
β. Κατήργησε τις «υπερεξουσίες» του/της Προέδρου της Δημοκρατίας
γ. Άλλαξε το πολίτευμα σε «πρωθυπουργοκεντρικό»
δ. Ολοκληρώθηκε σε μια και μόνο Βουλή
Σωστή απάντηση: α. Ήταν η πιο εκτενής από όλες τις αναθεωρήσεις του Συντάγματος του 1975
Ερώτηση: Ποιος ασκεί αδέσμευτη νομικά εξουσία;
α. Η συντακτική βουλή ή εθνοσυνέλευση
β. Η Ευρωπαϊκή Επιτροπή
γ. Ο/Η Πρόεδρος της Δημοκρατίας
δ. Η Βουλή
Σωστή απάντηση: α. Η συντακτική βουλή ή εθνοσυνέλευση
Ερώτηση: Η εκτελεστική λειτουργία ασκείται:
α. Από την Κυβέρνηση και τον/την Πρόεδρο της Δημοκρατίας
β. Από τη Βουλή
γ. Μόνο από την Κυβέρνηση
δ. Από τον/την Πρόεδρο της Δημοκρατίας
Σωστή απάντηση: α. Από την Κυβέρνηση και τον/την Πρόεδρο της Δημοκρατίας
Ερώτηση: Στη Βουλή και την Κυβέρνηση, η οποία διαθέτει την πλειοψηφία σε αυτήν, μεταφέρθηκαν ορισμένες από τις ρυθμιστικές αρμοδιότητες του/της Προέδρου της Δημοκρατίας που αφαιρέθηκαν με τη συνταγματική αναθεώρηση του/της:
α. 1975
β. 1986
γ. 2001
δ. 2019
Σωστή απάντηση: β. 1986
Ερώτηση: Ο/Η Πρόεδρος της Δημοκρατίας, με:
α. Πρόταση του/της Πρωθυπουργού, διορίζει και παύει τα λοιπά μέλη της Κυβέρνησης και τους/τις Υφυπουργούς
β. Πρόταση του/της αρμόδιου/ας Υπουργού, διορίζει και παύει τους/τις Υφυπουργούς
γ. Κοινή πρόταση του/της Πρωθυπουργού και του/της καθ' ύλην αρμόδιου/ας Υπουργού, διορίζει και παύει τους/τις Γενικούς/ές και Ειδικούς/ές Γραμματείς των υπουργείων
δ. Κοινή πρόταση του/της Πρωθυπουργού και του/της οικείου/ας Υπουργού, διορίζει και παύει τους/τις Υφυπουργούς
Σωστή απάντηση: α. Πρόταση του/της Πρωθυπουργού, διορίζει και παύει τα λοιπά μέλη της Κυβέρνησης και τους/τις Υφυπουργούς
Ερώτηση: Η δικαστική λειτουργία ασκείται:
α. Από τον/την Πρόεδρο της Δημοκρατίας
β. Από τα δικαστήρια
γ. Από τον/την Προέδρο της Δημοκρατίας και τα δικαστήρια
δ. Από τους/τις δικαστές και τους/τις ενόρκους
Σωστή απάντηση: β. Από τα δικαστήρια
Ερώτηση: Ο δικαστικός έλεγχος της συνταγματικότητας των νόμων είναι:
α. Διάχυτος και παρεμπίπτων
β. Μεθοδικός και αυστηρός
γ. Προληπτικός
δ. Αφηρημένος
Σωστή απάντηση: α. Διάχυτος και παρεμπίπτων
Ερώτηση: Τα δικαστήρια υποχρεούνται να μην εφαρμόζουν νόμο:
α. Αντίθετο προς το Σύνταγμα κατά το περιεχόμενό του
β. Που ψηφίστηκε με αντισυνταγματική διαδικασία
γ. Αντίθετο προς το δημόσιο συμφέρον
δ. Που είχε ψηφιστεί πριν τη θέση σε ισχύ του Συντάγματος του 1975
Σωστή απάντηση: α. Αντίθετο προς το Σύνταγμα κατά το περιεχόμενό του
Ερώτηση: Το Ανώτατο Ειδικό Δικαστήριο δύναται:
α. Να κηρύξει ανίσχυρο τον αντισυνταγματικό νόμο
β. Να μην εφαρμόσει τον αντισυνταγματικό νόμο
γ. Να ακυρώσει κανονιστική πράξη
δ. Να γνωμοδοτεί προς τη Βουλή για ζητήματα συνταγματικότητας
Σωστή απάντηση: α. Να κηρύξει ανίσχυρο τον αντισυνταγματικό νόμο
Ερώτηση: Ο έλεγχος της συνταγματικότητας από δημοσίους υπαλλήλους:
α. Απαγορεύεται σε κάθε περίπτωση
β. Ανήκει μόνο στους/στις προϊσταμένους/ες τους
γ. Προϋποθέτει άδεια του/της προϊσταμένου/ης τους
δ. Είναι υποχρεωτικός, όταν μία διάταξη είναι προδήλως αντίθετη προς το Σύνταγμα
Σωστή απάντηση: δ. Είναι υποχρεωτικός, όταν μία διάταξη είναι προδήλως αντίθετη προς το  Σύνταγμα
Ερώτηση: Για να διοριστεί κάποιος/α σε θέση στη δημόσια διοίκηση πρέπει:
α. Να είναι κάτοχος τουλάχιστον απολυτηρίου Λυκείου
β. Να μην έχει καταδικαστεί σε οποιαδήποτε αδίκημα
γ. Να είναι Έλληνας/ίδα πολίτης και να έχει συμπληρώσει το 20° έτος ηλικίας
δ. Να είναι Έλληνας/ίδα πολίτης ή πολίτης χώρας της Ευρωπαϊκής Ένωσης
Σωστή απάντηση: δ. Να είναι Έλληνας/ίδα πολίτης ή πολίτης χώρας της Ευρωπαϊκής Ένωσης
Ερώτηση: Η σχετική με τη διοικητική αποκέντρωση συνταγματική διάταξη:
α. Θεσπίζει έναν βαθμό διοικητικής αποκέντρωσης
β. Δεν θέτει περιορισμό ως προς τον αριθμό των βαθμών διοικητικής αποκέντρωσης
γ. Θεσπίζει ρητά έναν βαθμό διοικητικής αποκέντρωσης, αλλά δεν αποκλείει τη δυνατότητα νομοθετικής πρόβλεψης και δεύτερου
δ. Θεσπίζει ρητά έναν βαθμό διοικητικής αποκέντρωσης, αλλά δεν αποκλείει τη δυνατότητα νομοθετικής πρόβλεψης και άλλων
Σωστή απάντηση: β. Δεν θέτει περιορισμό ως προς τον αριθμό των βαθμών διοικητικής αποκέντρωσης
Ερώτηση: Πόσες συνταγματικά κατοχυρωμένες ανεξάρτητες αρχές υπάρχουν;
α. Πέντε (5)
β. Επτά (7)
γ. Τέσσερις (4)
δ. Τρεις (3)
Σωστή απάντηση: α. Πέντε (5)
Ερώτηση: Σύμφωνα με το Σύνταγμα, οι αρχές των οργανισμών τοπικής αυτοδιοίκησης εκλέγονται με:
α. Επιστολική ψήφο
β. Άμεση ψηφοφορία
γ. Καθολική και μυστική ψηφοφορία
δ. Τη συμμετοχή όλων των κατοίκων της περιφέρειάς τους
Σωστή απάντηση: γ. Καθολική και μυστική ψηφοφορία
Ερώτηση: Η υπουργική προσυπογραφή των Προεδρικών Διαταγμάτων συνεπάγεται ότι:
α. Η Κυβέρνηση αναλαμβάνει την πολιτική ευθύνη
β. Η Κυβέρνηση ελέγχει τον/την Πρόεδρο της Δημοκρατίας, ώστε εκείνος/η να μην υπερβεί τα όρια των εξουσιών του/της
γ. Η Κυβέρνηση συναποφασίζει με τον/την Πρόεδρο της Δημοκρατίας
δ. Η Κυβέρνηση αναλαμβάνει την ποινική ευθύνη
Σωστή απάντηση: δ. Η Κυβέρνηση αναλαμβάνει την ποινική ευθύνη
Ερώτηση: Το Εθνικό Συμβούλιο Ραδιοτηλεόρασης είναι:
α. Ανεξάρτητη αρχή
β. Υπηρεσία της ΕΡΤ
γ. Μόνον νομοθετικά κατοχυρωμένο
δ. Η υπουργική υπηρεσία αδειοδότησης των τηλεοπτικών σταθμών
Σωστή απάντηση: α. Ανεξάρτητη αρχή
Ερώτηση: Αποτελεί πηγή του διοικητικού δικαίου:
α. Το διοικητικό έθιμο
β. Οι γενικές αρχές του διοικητικού δικαίου
γ. Το Σύνταγμα
δ. Όλες οι λοιπές απαντήσεις
Σωστή απάντηση: δ. Όλες οι λοιπές απαντήσεις
Ερώτηση: Κανόνες θεσπιζόμενοι με νομοθετικές πράξεις είναι υπέρτερης τυπικής ισχύος:
α. Των ατομικών διοικητικών πράξεων γενικού περιεχομένου
β. Των κανόνων δικαίου της Ευρωπαϊκής Ένωσης
γ. Των διεθνών συμβάσεων, οι οποίες κυρώθηκαν με νομοθετικές πράξεις
δ. Των κανόνων του Συντάγματος
Σωστή απάντηση: α. Των ατομικών διοικητικών πράξεων γενικού περιεχομένου
Ερώτηση: Διοικητική πράξη που φέρει νομική πλημμέλεια:
α. Δεν είναι εκτελεστή μέχρι να επανεκδοθεί χωρίς νομική πλημμέλεια
β. Είναι εκτελεστή μέχρι την ακύρωσή της με δικαστική απόφαση ή με διοικητική πράξη
γ. Δεν είναι εκτελεστή
δ. Είναι ή δεν είναι εκτελεστή ανάλογα με το είδος της πράξεως
Σωστή απάντηση: δ. Είναι ή δεν είναι εκτελεστή ανάλογα με το είδος της πράξεως
Ερώτηση: Δημοσίευση μη δημοσιευτέας ατομικής διοικητικής πράξης:
α. Καθιστά την πράξη άκυρη
β. Δεν δημιουργεί νομικό ελάττωμά της
γ. Της προσδίδει χαρακτήρα κανονιστικής πράξης
δ. Την καθιστά ανυπόστατη
Σωστή απάντηση: β. Δεν δημιουργεί νομικό ελάττωμά της
Ερώτηση: Οι κανονιστικές πράξεις, αν δεν ορίζεται αλλιώς στις διατάξεις νόμου:
α. Χρήζουν απλής αιτιολογίας
β. Δεν χρήζουν αιτιολογίας
γ. Χρήζουν αιτιολογίας ανάλογα με το πεδίο ρύθμισής τους
δ. Χρήζουν σαφούς, ειδικής και εμπεριστατωμένης αιτιολογίας
Σωστή απάντηση: β. Δεν χρήζουν αιτιολογίας
Ερώτηση: Ανάκληση δυσμενών παράνομων ατομικών διοικητικών πράξεων:
α. Επιτρέπεται χωρίς χρονικούς περιορισμούς
β. Δεν επιτρέπεται
γ. Επιτρέπεται μόνο στην περίπτωση μη παρέλευσης του εύλογου χρόνου
δ. Μόνο από ιεραρχικά ανώτερο όργανο από εκείνο που εξέδωσε την ανακαλούμενη πράξη
Σωστή απάντηση: α. Επιτρέπεται χωρίς χρονικούς περιορισμούς
Ερώτηση: Ανάκληση ανακλητικής πράξης εκ μέρους της Διοίκησης:
α. Δεν επιτρέπεται
β. Είναι επιτρεπτή
γ. Είναι επιτρεπτή αλλά δεν παράγει κανένα έννομο αποτέλεσμα
δ. Είναι επιτρεπτή εάν προβλέπεται ρητά στα πλαίσια άσκησης διοικητικής εποπτείας
Σωστή απάντηση: β. Είναι επιτρεπτή
Ερώτηση: Στην περίπτωση εξαφάνισης μιας διοικητικής πράξης θεωρείται ότι:
α. Η διοικητική πράξη ίσχυε μέχρι την εξαφάνισή της.
β. Έληξε εφεξής η ισχύς της πράξης.
γ. Η διοικητική πράξη ουδέποτε ίσχυσε.
δ. Η διοικητική πράξη ουδέποτε εκδόθηκε.
Σωστή απάντηση: γ. Η διοικητική πράξη ουδέποτε ίσχυσε.
Ερώτηση: Κανονιστική πράξη μη δημοσιευθείσα στην Εφημερίδα της Κυβερνήσεως (ΕτΚ):
α. Δύναται να ανακληθεί ελευθέρως
β. Δεν ανακαλείται, λόγω του ανυπόστατου χαρακτήρα της
γ. Δύναται να ανακληθεί, εφόσον κριθεί μεταγενεστέρως ότι δεν υφίσταται ανάγκη σχετικής ρύθμισης
δ. Δύναται να ανακληθεί υπό την προϋπόθεση ότι η πράξη ανάκλησης θα δημοσιευθεί στην Εφημερίδα της Κυβερνήσεως
Σωστή απάντηση: β. Δεν ανακαλείται, λόγω του ανυπόστατου χαρακτήρα της
Ερώτηση: Χρήζουν αιτιολόγησης οι:
α. Ατομικές διοικητικές πράξεις
β. Οι μη εκτελεστού χαρακτήρα πράξεις
γ. Οι κανονιστικές διοικητικές πράξεις
δ. Βεβαιωτικές διοικητικές πράξεις
Σωστή απάντηση: α. Ατομικές διοικητικές πράξεις
Ερώτηση: Αναγραφή σε διοικητική πράξη ότι κατ' αυτής προβλέπεται η άσκηση συγκεκριμένου ένδικου μέσου ενώπιον συγκεκριμένου δικαστηρίου:
α. Καθιδρύει αρμοδιότητα του συγκεκριμένου δικαστηρίου για την εκδίκαση του συγκεκριμένου ένδικου μέσου
β. Οι αρμοδιότητες των δικαστηρίων ορίζονται από το Νόμο και όχι από τη διοίκηση
γ. Βάσει της αρχής προστατευομένης εμπιστοσύνης του διοικουμένου, το συγκεκριμένο δικαστήριο οφείλει να προβεί στην εκδίκαση του ένδικου μέσου
δ. Καθιστά ακυρωτέα την πράξη
Σωστή απάντηση: β. Οι αρμοδιότητες των δικαστηρίων ορίζονται από το Νόμο και όχι από τη διοίκηση
Ερώτηση: Πρόταση συλλογικού διοικητικού οργάνου, προκειμένου να εκδοθεί διοικητική πράξη, ισοδυναμεί:
α. Με απλή γνώμη
β. Με κατευθυντήρια γνώμη
γ. Με σύμφωνη γνώμη
δ. Με καμία από τις λοιπές απαντήσεις
Σωστή απάντηση: γ. Με σύμφωνη γνώμη